laion/Wikipedia-Exotic huggingface dataset:
শহিদুল হক ভূঁইয়া

শহিদুল হক ভূঁইয়া (জন্ম:২৫ই অক্টোবর ১৯৪০) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। শহিদুল হক ভূঁইয়ার জন্ম ব্রাহ্মণবাড়িয়া জেলার আখাউড়া উপজেলার তন্তর গ্রামে। তার বাবার নাম সুন্দর আলী ভূঁইয়া এবং মায়ের নাম কর্ফুলের নেছা। তার স্ত্রীর নাম বকুল বেগম। তাদের পাঁচ মেয়ে, এক ছেলে। শহিদুল হক ভূঁইয়া চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন পাকিস্তানের শিয়ালকোটে। ফেব্রুয়ারি মাসে ছুটিতে বাড়িতে আসেন। মার্চ মাসের মাঝামাঝি ঢাকা সেনানিবাসের ট্রানজিট ক্যাম্পে ছিলেন। মুক্তিযুদ্ধ শুরু হলে সেখান থেকে পালিয়ে নিজ এলাকায় এসে যুদ্ধে যোগ দেন। প্রতিরোধযুদ্ধে অংশ নেওয়ার পর ভারতে যান। ১৯৭১ সালের ২২ নভেম্বর ব্রাহ্মণবাড়িয়া জেলার অন্তর্গত চন্দ্রপুর-লাতুমুড়ায় পাকিস্তান সেনাবাহিনীর শক্ত প্রতিরক্ষা। এই প্রতিরক্ষা অবস্থান ছিল বেশ সুবিধাজনক স্থানে। মুক্তিযুদ্ধের চূড়ান্ত পর্যায়ে মুক্তিবাহিনী ও মিত্রবাহিনী যৌথভাবে সেখানে আক্রমণ করে। মুক্তিযোদ্ধারা আক্রমণ করলেন শত্রু পাকিস্তান সেনাবাহিনীর অবস্থানে। তাদের সঙ্গে ছিলো মিত্র বাহিনীও। তুমুল যুদ্ধ চলতে থাকল। শহিদুল হক ভূঁইয়া মুক্তিবাহিনীর অবজারভার। তিনি দূরবর্তী স্থানে থাকা যৌথ বাহিনীর গোলন্দাজ (আর্টিলারি) দলকে বেতারযন্ত্রের মাধ্যমে গ্রিড রেফারেন্স (শত্রুর অবস্থান সম্পর্কে সুনির্দিষ্ট তথ্য) জানাচ্ছেন। তার দেওয়া তথ্যের ভিত্তিতে গোলন্দাজ দল পাকিস্তান সেনাবাহিনীর অবস্থানে গোলা ফেলছে। ভোর থেকে যুদ্ধ শুরু হয়েছে। দুপুর ১২টা পর্যন্ত যুদ্ধ চলল। কিন্তু মুক্তিবাহিনী ও মিত্রবাহিনী যৌথভাবে সাঁড়াশি আক্রমণ করেও পাকিস্তান সেনাবাহিনীর তেমন ক্ষতি করতে পারল না। বরং তাদেরই ক্ষয়ক্ষতি হলো ব্যাপক। পাকিস্তান সেনাবাহিনীর পাল্টা আক্রমণে মুক্তিযোদ্ধা ও মিত্রবাহিনীর সেনারা দিশেহারা। এমন অবস্থায় তাদের পশ্চাদ্পসরণের নির্দেশ দেওয়া হলো। তার বেতারযন্ত্রেও এল সেই নির্দেশ। সে সময় শহিদুল হক ভূঁইয়া মুক্তিযোদ্ধাদের যুদ্ধক্ষেত্রের অধিনায়ক লেফটেন্যান্ট খন্দকার আজিজুল ইসলামের পাশে। পাকিস্তান সেনাবাহিনীর বাঙ্কার উঁচু স্থানে। সেখান থেকে বৃষ্টির মতো দূরপাল্লার গুলি ছুটে আসছে। শহিদুল হক ভূঁইয়া বেতারযন্ত্রে কথা বলছেন, এমন সময় তার চোখের সামনে খন্দকার আজিজুল ইসলাম গুলিবিদ্ধ হয়ে মাটিতে লুটিয়ে পড়লেন। সঙ্গে সঙ্গে নিভে গেল তার প্রাণবায়ু। শহীদ হলেন তিনি। ব্যাপক ক্ষয়ক্ষতির পরও মুক্তিযোদ্ধাদের সামান্য যে মনোবল ছিল, এরপর তা-ও ভেঙে পড়ল। যুদ্ধের নিয়ন্ত্রণ চলে গেল পাকিস্তান সেনাবাহিনীর পক্ষে। এই যুদ্ধে মুক্তিবাহিনী ও মিত্রবাহিনীর যথেষ্ট ক্ষয়ক্ষতি হয়। মিত্রবাহিনীর একজন কোম্পানি কমান্ডার (শিখ মেজর), তিনজন জুনিয়র কমিশন্ড অফিসারসহ ৪৫ জন এবং মুক্তিবাহিনীর লেফটেন্যান্ট খন্দকার আজিজুল ইসলামসহ ২২ জন শহীদ হন। আহত হন অসংখ্য। পরে আহত ও শহীদদের মরদেহ উদ্ধার করতে গিয়ে শহীদ হন আরও কয়েকজন। বীর প্রতীক দৈনিক প্রথম আলো, "তোমাদের এ ঋণ শোধ হবে না"| তারিখ: ২৫-০৬-২০১২[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।  এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।
সামুরাই

সামুরাই (ইংরেজি: Samurai) (侍) জাপানের প্রাক-শিল্পাঞ্চল যুগের সামরিক বাহিনীর সদস্য বা জাপানী যোদ্ধা হিসেবে পরিচিত। এর অন্য নাম বুশি। জাপানী ক্রিয়াবাচক শব্দ সাবুরাই থেকে সামুরাই শব্দটির উৎপত্তি ঘটেছে। এর অর্থ হচ্ছে কাউকে সেবা করা। ইদো শাসনামলে সামুরাই শব্দটির সর্বশেষ প্রয়োগ হয়েছিল। বিখ্যাত অনুবাদক উইলিয়াম স্কট উইলসনের মতে, ১০ম শতকে জাপানী কবিতার প্রাথমিক সংকলন গ্রন্থ কোকিন ওয়াকাশু (৯০৫-৯১৪)-তে প্রাচীন ও আধুনিককালের সংমিশ্রণের গড়া জাপানী কবিতায় এর প্রথম উপস্থিতি লক্ষ্য করা যায়। একজন সামুরাই অনেক ধরনের অস্ত্রশস্ত্র ব্যবহার করার অধিকারী ছিলেন। তন্মধ্যে তাদের কাছে জনপ্রিয় অস্ত্র হিসেবে রয়েছে কাতানা নামীয় লম্বাটে ধরনের তলোয়ার। ডান হাতেই তারা অস্ত্র ধারণ করে থাকে। সামুরাই দু'টি তলোয়ার নিজের কাছে রাখেন। শান্তিকালীন সময়ে কাতানা এবং ওয়াকিজাশি নামীয় ছোট ধরনের তলোয়ার বহন করেন। কিন্তু যুদ্ধের সময়ে তারা লম্বা তলোয়ার তাচি এবং ছোট তলোয়ার টান্তো রাখেন। প্রাচীন ইউরোপের নাইটদের তুলনায় তারা কম অস্ত্র বহন করেন। সামুরাইগণ বিশ্বাস করেন যে, তলোয়ারই তার আত্মাকে ধারণ করে আছে। তাই, তলোয়ারকেই সবচেয়ে গুরুত্বপূর্ণ জিনিস হিসেবে মনে করে তারা। তাদেরকে যথোপযুক্ত সম্মান না করলে তাদেরকে যে-কারোর সাথেই যুদ্ধ করার অনুমতি দেয়া হয়েছে। প্রত্যেকটি তলোয়ারই পরীক্ষা করার জন্য তৈরী করা হয়েছে। সেজন্যে তলোয়ার ধারক যে-কোন অপরাধীকে হত্যা করার মাধ্যমে তলোয়ারের ধারালো অবস্থা পর্যবেক্ষণ করতে পারেন। যোদ্ধার করণীয় বা বুশিদোর নীতি অনুসরণ করে সামুরাই নিজ জীবন সচল রাখেন। প্রভুর প্রতি আনুগত্যবোধ, আত্মনির্ভরশীল, নিয়মানুবর্তিতা, নৈতিক আচরণ ইত্যাদির কারণে যুদ্ধক্ষেত্রেও সম্মানিত হয়ে থাকেন। যখন সামুরাই তার প্রভু বা শিক্ষককে হারান তখন তা দাইমিও নামে আখ্যায়িত করা হয় এবং তিনি রোনিন নামে পরিচিত হন। পরাজয় বা বুশিদো নীতি মেনে না চলার কারণে সামুরাই অসম্মানিত হলে তাকে অবশ্যই সেপ্পুকু নামের আনুষ্ঠানিক আত্মহত্যা করতে হয়। তাদের কাছে অসম্মানের চেয়ে মৃত্যুই অধিকতর শ্রেয়। যুদ্ধক্ষেত্রে সেপ্পুকু নামের আনুষ্ঠানিক আত্মহত্যায় শত্রুর হাতে ধৃত হবার পূর্বে তারা তাদের পেট কেটে ফেলেন। Wilson, p. 17 উইকিঅভিধানে 侍 শব্দটি খুঁজুন। উইকিঅভিধানে সামুরাই শব্দটি খুঁজুন। উইকিমিডিয়া কমন্সে সামুরাই সংক্রান্ত মিডিয়া রয়েছে। The Samurai Archives Japanese History page Samurai Swords and Samurai Culture History of the Samurai টেমপ্লেট:Japanese (samurai) weapons, armour and equipment
চান কাক দো

চান কাক দো একটি কোরিয়ান-ভিত্তিক, আমেরিকান সংকর মার্শাল আর্ট। ১৯৯০ সালে চাক নরিস এটি প্রতিষ্ঠা করেন, তাংসুদো থেকে প্রসূত এবং বিভিন্ন যুদ্ধ শৈলী থেকে উপাদান সম্মিলিত এই মার্শাল আর্ট। Norris, Chuck. Against All Odds. Broadman & Holman Publishers Nashville, Tennessee. 2004. p. 144. আইএসবিএন ০-৮০৫৪-৩১৬১-৬ Brackett, Charmain Z. "Student seeks highest level in martial arts." The Augusta Chronicle. February 26, 2006. | Weblink: http://chronicle.augusta.com/stories/2006/02/26/aik_59536.shtml | Access date: 12 January 2011. মার্শাল আর্ট প্রবেশদ্বার UFAF Official Website
ফেনী সকার ক্লাব

ফেনী সকার ক্লাব বাংলাদেশের ফেনী কেন্দ্রিক একটি ফুটবল ক্লাব। ফেনী ভিত্তিক এই ক্লাবটি গঠিত হয় ১৯৮৮ সালে। ফেনী সকারের উদ্যোক্তা ও বতর্মান সাধারণ সম্পাদক গোলাম রব্বানি। একসময় তিনি ভিক্টোরিয়ার হয়ে ঢাকায় ফুটবল খেলতেন। এই ক্লাবের প্রথম সভাপতি মরহুম আবু তাহের, সাবেক সাধারণ সম্পাদক মজিবুল হক, যিনি বর্তমানে ফেনী পৌরসভার কাউন্সিলর ও সকার ক্লাবের সভাপতি এবং জামাল ব্রেডের নিজাম উদ্দিন,শাহ আলম, কালাম, তৌহিদ, সাজু, ইফতেখার, পিন্টুসহ অনেককে। বতর্মান গভর্নিং বডির চেয়ারম্যান তাবিথ আউয়াল। তিনি বাংলাদেশ ফুটবল ফেডারেশনের সহ-সভাপতি নির্বাচিত হয়েছেন। [২][স্থায়ীভাবে অকার্যকর সংযোগ] বসুন্ধরা ক্লাব কাপ চ্যাম্পিয়নশীপ রানার্সআপ (২০০৯) ফেডারেশন কাপ ৩য় স্থান (২০০৯) বাংলাদেশ প্রিমিয়ার লীগ ৯ম স্থান (২০১১-১২) ফেডারেশন কাপ ,২০১২ গ্রামীণ ফোন বাংলাদেশ প্রিমিয়ার লীগ ৭ম স্থান (২০১২-১৩) ওয়ালটন ঢাকা মহানগরী মহিলা ফুটবল লিগ-২০১৩ অংশ গ্রহণ করে নাসরিন একাডেমিকে ৪-০ গোলে এবং বাংলাদেশ পুলিশকে ৪-০ গোলে পরাজিত করে গ্রুপ রানার্স আপ হিসেবে সেমিফাইনালে ওঠে। সেমিফাইনালে ঐতিহ্যবাহী ঢাকা মোহামেডান স্পোর্টিং ক্লাব লিমিটেড এর কাছে পরাজিত হয়। "Shuktara Club Cup champs"। The Daily Star (ইংরেজি ভাষায়)। ২০০৯-০৬-২৩। সংগ্রহের তারিখ ২০১৯-০৬-২৫।  [১][স্থায়ীভাবে অকার্যকর সংযোগ]
টি২ ব্যাক্টেরিওফাজ

টি২ ব্যাক্টেরিওফাজের ফায্ একটি গ্রিক শব্দ-যার অর্থ ভক্ষণ করা। প্রকৃতপক্ষে ফায্ হলো ঐসব ভাইরাস যারা জীবদেহে অবস্থিত রোগ সৃষ্টিকারী ব্যাকটেরিয়াকে ধ্বংস করে। যেহেতু এরা ব্যাকটেরিয়াকে ধ্বংস করে এ জন্য এদের ব্যাকটেরিওফায্ নামেও অভিহিত করা হয়। টি২ ব্যাকটেরিওফায্ একটি সর্বাধিক পরিচিত ভাইরাস। টি২ ব্যাকটেরিওফায-এর দৈহিক গঠন অনেকটা ব্যাঙাচির মতো। এর দেহকে প্রধানত দুটি অংশে ভাগ করা যায়। যথা- মাথা এবং লেজ। টি২ ব্যাকটেরিওফায-এর মাথাটি স্ফীত এবং ষড়ভুজাকৃতির প্রিজমের ন্যায় এবং প্রোটিন অনু দিয়ে তৈরি। দৈর্ঘ্য প্রায় ৯৫-nm এবং প্রস্থ ৬৫nm। থলি আকৃতির এ স্ফীত অংশের ভেতরে রিং আকৃতির দ্বি-সূত্রক একটি DNA অনু প্যাঁচানো থাকে।৬০,০০০ জোড়া নিউক্লিয়োটাইড দিয়ে এই DNA গঠিত।DNA এর দৈর্ঘ্য 50 মাইক্রোমিটার।ক্যাপসোমিয়ারের সংখ্যা ২০০০ টি।এতে প্রায় ১৫০ টি জিন থাকে ।মাথার অধিকাংশ স্থান এ ফাঁপা বলে মনে হয় ।T২ ফাযের DNA দ্বিসূত্রক এবং মোট ওজনের ৫০ ভাগ এরফানুল। টি২ ফায্ এর মাথার নিচে একটি লেজ থাকে যা ফাঁপা নলের মতো। এর দৈর্ঘ্য প্রায় ১০০মিলি মাইক্রন এবং ব্যাস প্রায় ২৫মিলি মাইক্রন। লেজ ও মাথার সংযোগস্থলে একটি পাতলা চাকতির মত গঠন(কলার) বিদ্যমান। কলারের ঠিক নিচে ক্ষুদ্র অঞ্চলটির নাম গ্রীবা। অনেকের মতে, লেজের দৃঢ় আবরণের ভিতর একটি সংকোচনশীল প্রোটিন থাকে যাতে লাইসোজোম বিদ্যমান। লেজের নিচের প্রান্তে প্রশস্ত বেস প্লেট এবং যার চার পাশে ৬টি সরু, লম্বা স্পর্শক তন্তু ও কাঁটার ন্যায় স্পাইক থাকে। এর সাহায্যে এরা পোষক ব্যাকটেরিয়াকে আক্রমণ করে। প্রতিটি স্পর্শক তন্তুর দৈর্ঘ্য ১৩০ মিলি মাইক্রন এবং প্রস্থ মাত্র ২ মিলি মাইক্রন ।
ভেটো

ভেটো (ইংরেজি: Veto) হচ্ছে এক-পক্ষীয়ভাবে কোন ব্যক্তি বা প্রতিষ্ঠান, সংস্থা, দেশের মনোনীত প্রতিনিধি কর্তৃক কোন সিদ্ধান্ত বা আইনের উপর স্থগিতাদেশ প্রদান করা। বিশ্বের বিভিন্ন দেশের রাষ্ট্রপতি বিশেষ করে মার্কিন যুক্তরাষ্ট্রের রাষ্ট্রপতি কংগ্রেসে কোন বিলের উপর তার ভেটো প্রদান করার ক্ষমতা রাখেন। এর মাধ্যমে তিনি কোন আইন বা বিল কংগ্রেস থেকে গৃহীত হওয়া থেকে স্থগিতাদেশ প্রদানে সক্ষমতা প্রদর্শন করেন। কিন্তু হাউজ এবং সিনেটে দুই-তৃতীয়াংশ ভোটের মাধ্যমে প্রেসিডেন্টের ভেটো প্রদানের সক্ষমতাকে বাতিল করার ক্ষমতা রাখা হয়েছে। অবশ্যম্ভাবী শব্দ হিসেবে ভেটো শব্দটি জাতিসংঘের নিরাপত্তা পরিষদে ব্যাপকভাবে পরিচিত ও এটি বৈশ্বিকভাবে বিরাট প্রভাব বিস্তার করে। যুক্তরাজ্য, যুক্তরাষ্ট্র, চীন, রাশিয়া এবং ফ্রান্স - এই পাঁচটি দেশ নিরাপত্তা পরিষদের স্থায়ী সদস্য। তারা প্রত্যেকেই ভেটো ক্ষমতা প্রয়োগের অধিকারী। ভেটো ক্ষমতা ব্যবহারের মাধ্যমে যে-কোন একটি দেশ নিরাপত্তা পরিষদে গৃহীত যে-কোন ধরনের সিদ্ধান্ত গ্রহণ ও আইন প্রণয়ন অনুমোদনে বাধা প্রদান করতে পারে। ভেটো শব্দটি ল্যাটিন ভাষা থেকে আহুত, যার অর্থ হচ্ছে আমি মানি না। প্রাচীন রোমের কনসাল এবং ট্রাইবুনগণ আইন সভায় তাদের ভেটো প্রদান করতে পারতেন। তন্মধ্যে - দুইজন কনসাল নির্দিষ্ট বছরে সামরিক কিংবা বেসামরিক পর্যায়ের কোন প্রস্তাবনা বা সিদ্ধান্ত বাতিলকল্পে একে-অপরের বিরুদ্ধে ভেটো প্রয়োগ করলে রোমান সিনেটের দায়িত্বে নিয়োজিত ট্রাইবুন কর্তৃক তা আইন প্রণয়নের মাধ্যমে প্রস্তাবনা বা সিদ্ধান্তকে গ্রহণ করার ক্ষমতা প্রদান করা হতো। সাংবিধানিকভাবে ভারতের রাষ্ট্রপতি অনেকগুলো ভেটো ক্ষমতা প্রদানের অধিকারী। রাষ্ট্রপতি যে-কোন বিলে সম্মতি প্রদান বা স্বাক্ষর না-ও করতে পারেন যা অবশ্যম্ভাবী ভেটো হিসেবে পরিচিত। ভেটো প্রয়োগের ফলে তিনি বিলকে পুনরায় সংসদে ফেরত পাঠাতে পারেন। এ সীমিত আকারের ভেটোকে পাশ কাটানোর জন্যে সাধারণ সংখ্যাগরিষ্ঠতার মাধ্যমে উতরানো সম্ভব। এছাড়াও রাষ্ট্রপতি অনির্দিষ্টকালের জন্যে বিলের উপর কোন সিদ্ধান্ত নিতে পারেন যা কখনো কখনো পকেট ভেটো নামে পরিচিত। ১৭০৭ সালে গ্রেট ব্রিটেনের তৎকালীন রাণী এ্যানী কর্তৃক সর্বশেষ রাজকীয় ভেটো প্রয়োগ করা হয়েছিল। এতে তিনি স্কটিশ মিলিশিয়া বিল, ১৭০৮-এর উপর তাঁর ভেটো ক্ষমতা প্রয়োগ করেন। Article I, Section 7, Clause 2 of the United States Constitution Spitzer, Robert J. (১৯৮৮)। The presidential veto: touchstone of the American presidency। SUNY Press। পৃষ্ঠা 1–2। আইএসবিএন 978-0-88706-802-7।  Sharma, B.k. (২০০৭)। Introduction to the Constitution of India। New Delhi: Prentice-Hall of India Learning Pvt. Ltd.। পৃষ্ঠা 145। আইএসবিএন 978-81-203-3246-1।  Gupta, V. P. (26 Aug 2002)। "The President's role"। Times of India। ১৬ জুন ২০১২ তারিখে মূল থেকে আর্কাইভ করা। সংগ্রহের তারিখ January 04, 2012।  এখানে তারিখের মান পরীক্ষা করুন: |সংগ্রহের-তারিখ= (সাহায্য) Regular Vetoes and Pocket Vetoes: An Overview (report) by Kevin R. Kosar Senate Reference Webpage on Vetoes, which includes lists of vetoes from 1789 to the current day.
রোবের গেরাঁ

রোবের গেরাঁ (ফরাসি: Robert Guérin) (জন্ম: ২৮ জুন, ১৮৭৬ - মৃত্যু: ১৯৫২) ফরাসী সাংবাদিক এবং বিশ্ব ফুটবল সংস্থা ফিফা'র ১ম সভাপতি ছিলেন। ১৯০৪ থেকে ১৯০৬ সাল পর্যন্ত ফরাসী ফুটবল দলের ম্যানেজার ছিলেন। ছাড়াও তিনি ফিফা'র প্রতিষ্ঠাতা সদস্য ছিলেন। রোবের গেরাঁ সাংবাদিক হিসেবে ল্য মাতাঁ সংবাদপত্রে নিয়োজিত ছিলেন। উ্যনিওঁ দে সোসিয়েতে ফ্রঁসেজ দে স্পর আতলেতিক ফুটবল বিভাগের সম্পাদকের দায়িত্বে থাকা অবস্থায় ফুটবলের সাথে সরাসরি সম্পৃক্ত হন। ফিফা গঠনকালীন প্রথম সাতটি সদস্য দেশের মধ্যে একটি দেশের প্রতিনিধি হিসেবে প্যারিসে স্বাক্ষরের জন্যে একত্রিত হন। সকল দেশের ঐকমত্যের প্রেক্ষাপটে ফিফা গঠিত হয়। মাত্র ২৮ বছর বয়সে ২২ মে, ১৯০৪ তারিখে ফিফা কংগ্রেসের উদ্বোধনী অনুষ্ঠানে তিনি ফিফা সভাপতি হিসেবে নির্বাচিত হন। এরপর তিনি দু'বছরের জন্য দায়িত্ব পালন করেন। এ সময়ে নতুন আরো আটটি দেশ পরিচালনা পরিষদে যোগ দেয়। তন্মধ্যে উল্লেখযোগ্য ছিল বিশ্বের প্রাচীনতম ফুটবল সংস্থা ইংলিশ ফুটবল এসোসিয়েশনের যোগ দেয়ার ঘটনাটি। ফিফা ফিফা বিশ্বকাপ ফিফা র‌্যাংকিং ফিফা বর্ষসেরা ফুটবলার ফিফা বালোঁ দ'অর ফিফা মহিলা বিশ্বকাপ ফিফা সভাপতি জুলে রিমে পেলে ম্যারাডোনা রোনালদো লিওনেল মেসি হোমারে সাওয়া ব্রাজিল জাতীয় ফুটবল দল
আবহমান (২০১০-এর চলচ্চিত্র)

আবহমান চলচ্চিত্রটি ২০১০ সালে মুক্তি পায়। পরিচালনা ও পাণ্ডুলিপি প্রণয়ন করেন ঋতুপর্ণ ঘোষ। অনিকেত একজন উচুদরের ও নামকরা ফিল্মমেকার। এককালের এক অভিনেত্রী দীপ্তিকে নিজের ছবিতে নিতে গিয়ে প্রেমে পড়ে গিয়েছিলেন-যার পরিণাম বিয়ে। সেসময় সে ছবি আর তিনি শেষ করতে পারেননি। কালের প্রাবাহে তার সংসারে ‘অপ্রতিম’ এর জন্ম হয়। তাদের সংসার বেশ সুখেই কাটছিলো। ছবির প্লট মোড় নেয় যখন অনিকেতের এক ছবিতে অডিশন করতে আসে ‘শিখা’ নামের এক অভিনেত্রীর মাঝে যৌবনের দীপ্তিকে খুজে ফিরেন। দীপ্তির মনে সন্দেহ জাগে। এক সময় মনে হতে থাকে অনিকেত বুঝি শিখার সাথে অবৈধ প্রেমে পড়েছে। দীপ্তির এই সন্দেহ অনিকেতের বেচে থাকার শেষ দিন পর্যন্ত থেকে যায়। আবহমান ছবির জন্য ঋতুপর্ণ ঘোষ শ্রেষ্ঠ পরিচালক বিভাগে জাতীয় পুরস্কার পেয়েছেন। জাতীয় চলচ্চিত্র পুরস্কার (ভারত) বিজয়ী - গোল্ডেন লোটাস পুরস্কার - শ্রেষ্ঠ পরিচালক - ঋতুপর্ণ ঘোষ বিজয়ী - সিলভার লোটাস পুরস্কার - শ্রেষ্ঠ অভিনেত্রী - অনন্য চ্যাটার্জী বিজয়ী - সিলভার লোটাস পুরস্কার - শ্রেষ্ঠ সম্পাদনা - অর্ঘ কামাল মিত্র বিজয়ী - সিলভার লোটাস পুরস্কার - বাঙালি শ্রেষ্ঠ ফিচার চলচ্চিত্রে জন্য জাতীয় চলচ্চিত্র পুরস্কার "Finally, Rituparno Ghosh's next is ready to hit the theatres"। movies.ibnlive.in.com। ২০১০-০২-২২ তারিখে মূল থেকে আর্কাইভ করা। সংগ্রহের তারিখ ২০১০-০১-১৬।  "Rituparno happy, but not celebrating 'Abohoman' success"। ReallyBollywood.com। ২০১৩-০২-০১ তারিখে মূল থেকে আর্কাইভ করা। সংগ্রহের তারিখ ২০১০-০৯-১৬।
আবদুস সালাম (বীর প্রতীক)

শহীদ আবদুস সালাম (জন্ম: অজানা, মৃত্যু: ১৯৭১ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। শহীদ আবদুস সালামের জন্ম নাটোর জেলার লালপুর উপজেলার ধুপাইল গ্রামে। তার বাবার নাম খন্দকার আবুল কাশেম এবং মায়ের নাম ফাতেমা বেগম। তিনি অবিবাহিত ছিলেন। আবদুস সালাম পাকিস্তান সেনাবাহিনীর নবীন সৈনিক ছিলেন। চট্টগ্রাম ইস্ট বেঙ্গল রেজিমেন্টাল সেন্টার (ইবিআরসি) থেকে প্রশিক্ষণ নিয়ে ১৯৭০ সালের শেষে যোগ দেন অষ্টম ইস্ট বেঙ্গল রেজিমেন্টে। কয়েক মাস পর শুরু হয় মুক্তিযুদ্ধ। তখন তিনি ঝাঁপিয়ে পড়েন যুদ্ধে। ১৯৭১ সালের ১১ এপ্রিল প্রতিরোধ যুদ্ধকালে আবদুস সালাম প্রথমে যুদ্ধ করেন চট্টগ্রাম জেলার কালুরঘাটে। পাকিস্তান সেনাবাহিনীর প্রচণ্ড আক্রমণে কালুরঘাটের পতন হলে মুক্তিযোদ্ধারা পিছু হটে অবস্থান নেন পটিয়ায়। এরপর সবাই বান্দরবান হয়ে রাঙামাটি যান। পরে মুক্তিযোদ্ধারা অবস্থান নেন মহালছড়িতে। এই মুক্তিযোদ্ধা দলের নেতৃত্বে ছিলেন মেজর মীর শওকত আলী । তিনি মহালছড়িতে হেড কোয়ার্টার স্থাপন করে মুক্তিযোদ্ধাদের চারটি দলে বিভক্ত করেন। প্রথম দল অবস্থান নেয় ঘাগড়াতে। দ্বিতীয় দল বুড়িঘাটে, তৃতীয় দল রাঙামাটি বরকলের মধ্যবর্তী স্থানে এবং চতুর্থ দল কতুবছড়ি এলাকায়। আবদুস সালাম ছিলেন চতুর্থ দলে। এই দলের দলনেতা ছিলেন সুবেদার মুত্তালিব। ১৮ এপ্রিল তারা কুতুবছড়িতে পাকিস্তান সেনাবাহিনীকে অ্যামবুশ করেন। এই অ্যামবুশে তাদের হাতে বেশ কয়েকজন পাকিস্তানি সেনা হতাহত হয়। ২৭ এপ্রিল মহালছড়ির পতন হলে মীর শওকত আলীর নেতৃত্বাধীন বেশির ভাগ মুক্তিযোদ্ধা সমবেত হন রামগড়ে। এ সময় আবদুস সালামের দল হেঁয়াকোতে পাকিস্তান সেনাবাহিনীর বিরুদ্ধে যুদ্ধ করে। রামগড় রক্ষায় হেঁয়াকো ছিল অত্যন্ত গুরুত্বপূর্ণ স্থান। ২৯ এপ্রিল পাকিস্তান সেনাবাহিনী হেঁয়াকোতে মুক্তিবাহিনীর ওপর আক্রমণ করে। মুক্তিযোদ্ধারা পাকিস্তানি আক্রমণ প্রতিরোধ করতে থাকেন। যুদ্ধ অব্যাহত থাকে। ৩০ এপ্রিল পাকিস্তানি সেনারা মুক্তিযোদ্ধাদের অবস্থানে বেপরোয়া আক্রমণ চালায়। সকাল ১০টা পর্যন্ত তুমুল লড়াই চলে। মুক্তিযোদ্ধারা প্রাণপণ লড়াই করেও ব্যর্থ হন। সে দিন বিকেলেই হেঁয়াকোর নিয়ন্ত্রণ পাকিস্তানিদের হাতে চলে যায়। এরপর আবদুস সালামসহ মুক্তিযোদ্ধারা ভারতে চলে যান। সেখানে পুনর্গঠিত হওয়ার পর জুলাই মাস থেকে তারা যুদ্ধ করেন ৫ নম্বর সেক্টরে। এই সেক্টরে যোগ দেওয়ার কিছুদিন পর আবদুস সালাম এক যুদ্ধে শহীদ হন। বীর প্রতীক "দৈনিক প্রথম আলো, "তোমাদের এ ঋণ শোধ হবে না"| তারিখ: ২৮-০৬-২০১২"। ২০১৫-০৫-২০ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।  একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।
ফেনী পৌরসভা

ফেনী পৌরসভা বাংলাদেশের ফেনী জেলার অন্তর্গত একটি পৌরসভা। ফেনী পৌরসভা ফেনী জেলার কলেজ রোডে অবস্থিত। ফেনী সরকারি কলেজের দক্ষিণ দিকে দ্বিতল পৌরসভা ভবনটি অবস্থিত। এ পৌরসভার উত্তরে ধর্মপুর ইউনিয়ন, উত্তর-পশ্চিমে শর্শদি ইউনিয়ন, পশ্চিমে পাঁচগাছিয়া ইউনিয়ন, দক্ষিণে বালিগাঁও ইউনিয়ন এবং পূর্বে কালিদহ ইউনিয়ন ও কাজিরবাগ ইউনিয়ন অবস্থিত। ১৯৫৮ সালে এই পৌরসভা গঠিত হয়। এটি প্রথম শ্রেণীর পৌরসভা ও ১৮টি ওয়ার্ড নিয়ে গঠিত মাত্র ২৭.২০ বর্গ কিলোমিটার আয়তনের ফেনী পৌরসভা। এ পৌরসভার প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ। এ ইউনিয়নের গ্রামগুলো হল: ফেনী রাজাজির দীঘি সার্কিট হাউজ সংলগ্ন পূর্ব বিজয়সিংহ দীঘি শের শাহের আমলে নির্মিত গ্র্যান্ড ট্রাংক রোড ফেনী সরকারি পাইলট হাই স্কুল: ১৮৮৬ সালে স্কুলটি প্রতিষ্ঠিত হয়। এটি শহরের প্রাণকেন্দ্রে অবস্থিত। ফেনী গার্লস ক্যাডেট কলেজ: ৭ই জুন, ২০০৬ সালে স্কুলটি প্রতিষ্ঠিত হয়। এটি ফেনী বিমানবন্দরে অবস্থিত। ফেনী সরকারি বালিকা উচ্চ বিদ্যালয় : ১৯১০ সালে বিদ্যালয়টি প্রতিষ্ঠিত হয়। এটি শহরের প্রাণকেন্দ্র গ্রান্ড ট্র‍্যাংক রোডে অবস্থিত ফেনী পলিটেকনিক ইনস্টিটিউট শাহীন একাডেমী স্কুল এন্ড কলেজ ফেনী সরকারি কলেজ জয়নাল হাজারী কলেজ ফেনী সরকারি পাইলট উচ্চ বিদ্যালয় ফেনী দারুল উলুম মাদ্রাসা মহিপাল সরকারি কলেজ ফেনী বিশ্ববিদ্যালয় মধুপুর সরকারি প্রাথমিক বিদ্যালয় মধুপুর আইডিয়াল হাই স্কূল খাজা আহমেদ- মহান মু্ক্তিযুদ্ধের সংগঠক ও বিশিষ্ট রাজনৈতিক ব্যাক্তিত্ব ও প্রাক্তন সাংসদ আবদুল মালেক সাহেব - মহান মু্ক্তিযুদ্ধের সংগঠক ও বিশিষ্ট রাজনৈতিক ব্যাক্তিত্ব ফেনী সদর উপজেলা ফেনী সদর থানা ফেনী জেলা "ফেনী পৌরসভা"। ২১ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ৭ জুলাই ২০১২।  ফেনী পৌরসভা
মায়োগ্লোবিন

মায়োগ্লোবিন (ইংরেজি ভাষায়: Myoglobin) একটি আয়রন এবং অক্সিজেন বন্ধন দ্বারা যুক্ত এক ধরনের প্রোটিন। এটি সাধারণত মেরুদন্ডী প্রাণীর মাংস পেশীর কোষে দেখা যায়। এটি হিমোগ্লোবিন এর সাথে সম্পর্কযুক্ত। ক্ষয় হয়ে যাওয়া পেশির কলা থেকে মায়োগ্লোবিন নির্গত হয়। যকৃত এই নিঃসরিত মায়োগ্লোবিনকে শোধন করে, কিন্তু তা রেনাল টিউবুলার এপিথেলিয়ামের জন্য ক্ষতিকর এবং তা তীব্র যকৃতের রোগের কারণ হতে পারে। মায়োগ্লোবিন নিজে বিষাক্ত নয়, তবে ফেরিহেমাট অংশে এসিড (যেমন - এসিডিক মূত্র, লাইসোসোমেস) থাকে। মায়োগ্লোবিনের কারণে পেশির রোগ দেখা দিতে পারে, যা বুক ব্যথায় আক্রান্ত রোগীর ক্ষেত্রে সম্ভাব্য হার্ট অ্যাটাকের রূপ ধারণ করে। পিডিবি: 1MBO​; Takano T (মার্চ ১৯৭৭)। "Structure of myoglobin refined at 2.0 Å resolution. II. Structure of deoxymyoglobin from sperm whale"। Journal of Molecular Biology (ইংরেজি ভাষায়)। 110 (3): 569–84। ডিওআই:10.1016/S0022-2836(77)80112-5। পিএমআইডি 845960। উদ্ধৃতি টেমপ্লেট ইংরেজি প্যারামিটার ব্যবহার করেছে (link) নাকা, টি; জোন্স, ডি; বল্ডউইন, আই; ফিলি, এন; বেট্‌স, এস; গোল, এইচ; মরগিরা, এস; নোমায়ের, এনএইচ; বেলোমো, আর (এপ্রিল ২০০৫)। "Myoglobin clearance by super high-flux hemofiltration in a case of severe rhabdomyolysis: a case report"। ক্রিটিক্যাল কেয়ার। ৯ (২): R৯০–৫। ডিওআই:10.1186/cc3034। পিএমআইডি 15774055। পিএমসি 1175920 ।  ভ্যানকুভার শৈলীতে ত্রুটি: non-Latin character (সাহায্য) ওয়েবার, এম; রাউ, এম; ম্যাডলেনার, কে; এলসায়েসার, এ; বাঙ্কোভিচ, ডি; মিত্রোভিচ, ভি; হাম, সি (নভেম্বর ২০০৫)। "Diagnostic utility of new immunoassays for the cardiac markers cTnI, myoglobin and CK-MB mass"। ক্লিনিক্যাল বায়োকেমিস্ট্রি। ২৮ (১১): ১০২৭–২০। ডিওআই:10.1016/j.clinbiochem.2005.07.011। পিএমআইডি 16125162।  ভ্যানকুভার শৈলীতে ত্রুটি: non-Latin character (সাহায্য)
দ্বিতীয় সুলাইমান

দ্বিতীয় সুলাইমান (১৫ই এপ্রিল, ১৬৪২ – ২২/২৩শে জুন, ১৬৯১) (উসমানীয় তুর্কি: سليمان ثانى সুলাইমান-ই-সানি) ১৬৮৭ সাল থেকে ১৬৯১ সাল পর্যন্ত উসমানীয় সাম্রাজ্যের সুলতান ছিলেন। দ্বিতীয় সুলাইমান কন্সটান্টিনোপলের তোপকাপি প্রাসাদে জন্মগ্রহণ করেন। তার জীবনের অধিকাংশ সময়ই তিনি প্রাসাদের কেফসে কাটান। এটি একধরনের বিলাসবহুল বন্দীশালা। রক্তসম্পর্কীয় যুবরাজরা যাতে বিদ্রোহ করতে না পারে তার জন্য এতে তাদের আটকে রাখা হত। তার মা কাটরিন সালিহা দিলাশুব সুলতান ছিলেন একজন সার্বিয়ান রমণী। ক্ষমতায় আরোহণের পরপরই উসমানীয়রা মোহাচের দ্বিতীয় যুদ্ধে পরাজিত হয়। তার একার পক্ষে সম্ভব না হওয়ায় তিনি কোপরুলু ফাজিল মোস্তাফা পাশাকে উজিরে আজম হিসেবে নিযুক্ত করেন। এরপরও যখন রাশিয়া ইউরোপীয় শক্তির সাথে মিত্রতা করে, উসমানীয়রা ক্রিমিয়ান অভিযানে ব্যাপকভাবে পরাস্ত হয়। কোপরুলুর নেতৃত্বাধীনে উসমানীয়রা সার্বিয়ায় অস্ট্রিয়ান অগ্রযাত্রাকে থামাতে সক্ষম হয় এবং স্লাঙ্কামেনের যুদ্ধে অস্ট্রিয়ান বাহিনী কর্তৃক কোপরুলু ফাজিল মোস্তাফা পাশা মৃত্যুবরণ করার সময় বুলগেরিয়ার উত্থানকে ধ্বংস করতে সক্ষম হয়। ১৬৮৮ সালে উসমানীয় সুলতান দ্বিতীয় সুলাইমান জরুরীভিত্তিতে উসমানীয়-হাবসবার্গ‌ যুদ্ধের সময় দ্রুতগতিতে এগিয়ে আসা অস্ট্রিয়ানদের বিরুদ্ধে সাহায্য চান। মোগল সম্রাট আওরঙ্গজেব এবং তার সেনাবাহিনী তখন দক্ষিণাত্যের যুদ্ধে মারাঠাদের বিরুদ্ধে লড়াই করছিলেন। উসমানীয় সাম্রাজ্য মোগল সাম্রাজ্য Ali Kemal Meram, Padişah Anaları: Resimli Belgesel Tarih Romanı, Öz Yayınları, 1977, p. 325. "Mughal-Ottoman relations: a study of political & diplomatic relations ... - Naimur Rahman Farooqi - Google Boeken"। Books.google.com। সংগ্রহের তারিখ ২৯ এপ্রিল ২০১২।
জন কোক

জন কোক (ইংরেজি ভাষায়: John Cocke) (জন্ম: ৩০শে মে, ১৯২৫ - মৃত্যু: ১৬ই জুলাই, ২০০২) একজন মার্কিন কম্পিউটার বিজ্ঞানেএ যিনি কম্পিউটার স্থাপত্যে তার অবদানের জন্য পরিচিত। তাকে রিডিউসড ইনস্ট্রাকশন সেট কম্পিউটিং এর জনক বলা হয়। তিনি ডিউক বিশ্ববিদ্যালয় থেকে ১৯৪৬ সালে যন্ত্রপ্রকৌশলে ব্যাচেলর্স ডিগ্রি অর্জন করেন এবং ১৯৫৩ সালে গণিতে ডক্টরেট ডিগ্রি অর্জন করেন। তিনি তার পুরো কর্মজীবন আইবিএমে ব্যয় করেছেন, ১৯৫৬ থেকে ১৯৯২। তিনি ১৯৮৭ সালে টুরিং পুরস্কার, ১৯৯১ সালে ন্যাশনাল মেডেল অব টেকনোলজি অ্যান্ড ইনোভেশন এবং ১৯৯৪ সালে ন্যাশনাল মেডেল অব সায়েন্স অর্জন করেন। National Science Foundation, The President's National Medal of Science: Recipient Details. IBM obituary Duke profile from 1988 By Eileen Bryn Interview transcript IEEE John von Neumann Medal Recipients
প্রজাপতি (চলচ্চিত্র)

প্রজাপতি এটি ২০১১ সালে মুক্তিপ্রাপ্ত একটি বাংলাদেশি চলচ্চিত্র। চলচ্চিত্রটি পরিচালনা করেছেন ছোটপর্দার অন্যতম জনপ্রিয় পরিচালক মুহাম্মদ মোস্তফা কামাল রাজ। এটি তার পরিচালিত প্রথম পূর্ণদৈর্ঘ্য চলচ্চিত্র। এনায়েতুর রহমান বাপ্পী প্রযোজিত এই ছবিটি এনটিভি প্রোডাকশন হাউজের ব্যানারে নির্মাণ করা হয়েছে। ছবির প্রধান তিনটি চরিত্রে অভিনয় করেছেন মৌসুমী, জাহিদ হাসান ও মোশাররফ করিম। মৌসুমী - জাহিদ হাসান - মোশাররফ করিম - সোহেল খান - কচি খন্দকার - মুহাম্মদ মোস্তফা কামাল রাজ একজন জনপ্রিয় টিভি নির্মাতা। তিনি একসময় চলচ্চিত্র নির্মাণের উদ্যোগ নেন এবং তার পরিচালিত প্রথম পূর্ণদৈর্ঘ্য চলচ্চিত্র "প্রজাপতি", চলচ্চিত্রটি নির্মাণ কাজ শেষ হওয়ার পরপরই এর গানের এ্যালবাম বাজারে ছাড়া হয় জি-সিরিজের ব্যানারে। চলচ্চিত্রের গানের এ্যালবাম শ্রোতারা সাদরে গ্রহণ করে। কিন্তু চলচ্চিত্রটি প্রেক্ষাগৃহে মুক্তি দেওয়া নিয়ে বেশ জটিলতার সৃষ্টি হয়। নির্মাতার পরিকল্পনা ছিল এটি ব্যাপক আয়োজনের মধ্য দিয়ে ঢাকা-নারায়ণগঞ্জসহ সারাদেশেব্যাপী একযোগে ঈদুল আজহায় মুক্তি দেয়ার। কিন্তু তা সম্ভব হয়নি নানাবিধ জটিলতার কারণে। জটিলতার কারণে, এর মধ্যে প্রযোজনা প্রতিষ্ঠান নিয়েও সৃষ্টি হয় এক বড় সমস্যা। চলচ্চিত্রটির প্রযোজক ছিলেন এনায়েতুর রহমান বাপ্পী। আর প্রযোজনা প্রতিষ্ঠান ছিল এনটিভি। পরে এনায়েতুর রহমান বাপ্পী এনটিভি থেকে চলে যান এবং নিজেই প্রতিষ্ঠিত করেন আরেকটি নতুন স্যাটেলাইট টিভি চ্যানেল চ্যানেল নাইন। ফলে ছবির প্রযোজনা প্রতিষ্ঠানের অংশীদারিত্ব এবং অনুমোদন নিয়ে তৈরি হয় বেশ জটিলতা। এসব সমস্যার কারণে চলচ্চিত্রটি একযোগে সারাদেশেব্যাপী প্রেক্ষাগৃহে মুক্তি দেওয়া সম্ভব হয়নি। প্রথমে ছবিটির বারোটি প্রিন্ট করার কথা থাকলেও প্রযোজনা প্রতিষ্ঠান নিয়ে যে ঝামেলা সৃষ্টি হয় তা আরও গাঢ় হয়। পরিবেশনায় থাকার কথা ছিল অমি-বনি কথাচিত্র এর, একপর্যায়ে তাঁরাও পরিবেশনা থেকে সরে দাঁড়ায়। সবশেষে নির্মাতা মোহাম্মদ মোস্তফা কামাল রাজ নিজ উদ্যোগে তিনটি প্রিন্ট করে ঢাকার দুটি অভিজাত প্রেক্ষাগৃহ স্টার সিনেপ্লেক্স-এ দুটি ও অন্যটি বলাকা সিনেওয়ার্ল্ড-এ মুক্তি দেন। প্রজাপতি ছবির সংগীত পরিচালনা করেছেন তরুন সংগীত শিল্পী ও সংগীত পরিচালক হাবিব ওয়াহিদ। গান লিখেছেন কবির বকুল, শফিক তুহিন ও জাহিদ আকবর। গানের কণ্ঠশিল্পীরা হলেন কুমার বিশ্বজিৎ, হাবিব ওয়াহিদ, কনা, ন্যান্সি, বালাম, সিঁথি ও ফেরদৌস ওয়াহিদ। প্রজাপতি চলচ্চিত্রের গানের অ্যালবামের প্রকাশনা[স্থায়ীভাবে অকার্যকর সংযোগ] বাংলা মুভি ডেটাবেজে প্রজাপতি ইন্টারনেট মুভি ডেটাবেজে প্রজাপতি (ইংরেজি)